internet vaartha 115 Views
న్యూఢిల్లీ : బ్రెగ్జిట్‌ ఫలితాల కారణంగా మార్కెట్లలో ఎక్కువగా ఈక్విటీ, బాండ్లు, పసిడి మార్కెట్లపై ఎక్కువ ప్రభావం ఉంటుందని ప్రపంచ స్థాయి బ్రోకరేజి సంస్థలు అంచనాలు వేస్తున్నాయి. ఆర్థికరంగ మార్కెట్లపరంగా సమీపభిష్యత్తులో సమస్యలు ఉంటాయని యూరోజోన్‌ మొత్తం ఆర్ధిక మాంద్యంలోనికి వెళ్లే ప్రమాదం ఉందని అంచనా వేస్తున్నారు. మోర్గాన్‌ స్టాన్లీ అంచనాల ప్రకారం చూస్తే గ్రేట్‌ బ్రిటన్‌ పౌండ్‌ భారీ పతనం తప్పదని, ఎక్కువద్రవ్యోల్బణం, ఆర్థికవృద్ధికి విఘాతం కలిగిస్తుందని వెల్లడించింది. ప్రపంచ వ్యాప్తంగా రెండేళ్లపాటు మాంద్యం తలెత్తే సూచనలున్నట్లు ప్రకటించింది. క్రెడిట్‌స్యూసీ గ్లోబల్‌ చీఫ్‌ ఇన్వెస్ట్‌ మెంట్‌ అధికారి మాట్లాడుతూ బీమారంగ బాండ్లు, అత్యధిక రాబడులున్న బాండ్లు అమ్మకాల ఒత్తిడి ఎదుర్కొంటాయన్నారు. ప్రభుత్వబాండ్లు, జెపివై, సిహెచ్‌ఎఫ్‌, బంగారం వంటివి కొంత మేలు చేస్తాయన్నారు. జపాన్‌, స్విట్జర్లాండ్‌ వంటి దేశాలు కరెన్సీల విలువల పెరుగుదల వత్తిళ్లపై వెంటనే స్పందించాల్సి ఉంటుందని అన్నారు. జపాన్‌కు చెందిన నోమురా మాత్రం భారత్‌పై ఈ ప్రభావం చాలా తక్కువ ఉంటుందని, ఆసియాలోని ఇతర దేశాలతో పోలిస్తే తక్కువ అని వెల్లడించారు.వేతన కమిషన్‌ చెల్లింపులు కొంత భారం అయినప్పటికీ మంచి రుతుపవనాలు, సరిపడా డాలర్‌ కరెన్సీ నిల్వలు మార్కెట్లను నిలదొక్కుకునేలా చేస్తాయి. ఇక సిఎల్‌ఎస్‌ఎ పరంగాచూస్తే బ్రెగ్జిట్‌ ఆసియా దేశాల కరెన్సీలపై ఎక్కువ ప్రభావం చూపిస్తుందని వెల్లడించింది. అమెరికా డాలర్‌ చైనా సిఎన్‌వై వంటి కరెన్సీలకు ముప్పు తెస్తుందని డాలర్‌ పటిష్టం అవుతుందని, వివిధ ఉత్పత్తుల ధరలు వత్తిడికి లోనవు తాయని అంచనా వేసింది.స్వల్ప కాలంలో మార్కెట్‌ కదలికలను ఖచ్చితంగా అంచనా వేయలేమని ఇటీవలి సవరణలు ఇన్వెస్టర్లకు దీర్ఘకాలిక కొనుగోళ్లకు మద్దతునిచ్చిందని ఐసిఐసిఐ ప్రుడెన్షియల్‌ సిఐఒ ఎస్‌.నరేన్‌ వెల్లడించారు. ముడిచమురు ధరల పతనం కొంత భారత్‌కు సానుకూలం చేసింది. ఇదే తీరులో మాక్స్‌లైఫ్‌ బీమా సిఐఒ మిహిర్‌ వోరా, ప్రభుదాస్‌లీలాధర్‌ సంస్థ సిఇఒ అజయ్ బోడ్కే, రెలిగేర్‌ సెక్యూరిటీస్‌ జయంత్‌మాంగ్లిక్‌ వంటివారు విశ్లేషించారు. బజాజ్‌ ఆటో, ఎంఅండ్‌ఎం, యెస్‌ బ్యాంకు, ఇండస్‌ఇండ్‌బ్యాంక్‌ వంటి వాటిలో ఇన్వె స్టర్లు కొనుగోళ్లకు అవకాశం కలుగుతుందని అంచ నా.ఈక్వినామిక్స్‌ రీసెర్చి ఎండి జి.చొక్క లింగం మాట్లాడుతూ భారత్‌ ఈక్విటీ మార్కెట్లకు ఒక్కసారిగా స్పందన వచ్చినా తాత్కాలికమేనన్నారు. అయితే అంతర్జాతీయంగా ద్రవ్యోల్బణం పెరిగే ఒత్తిడి ఉంటే భారత్‌మార్కెట్లకు సమస్యలేనని పేర్కొన్నా రు. నైట్‌ఫ్రాంక్‌ ఇండియా ఎండి శిశిర్‌ బైజా ల్‌ మాట్లాడుతూ యుకె ఆర్థికవ్యవస్థకు సమీప భవిష్యత్తులో సమస్యలేనని పేర్కొ న్నారు. బ్యాంక్‌ ఆఫ్‌ ఇంగ్లండ్‌ వడ్డీరేట్లపై కోతలు విధించే అవకాశం ఉందన, మరింతగా ద్రవ్యసడలింపులు తెస్తుందని అన్నారు. రెసిడెన్షియల్‌, వాణిజ్యస్థిరాస్తుల మార్కె ట్‌లో ఇప్పటికీ అనిశ్చితి ఉంటుందని ఆయన అన్నారు. భారతీయ స్థిరాస్తి కొనుగోలుదారులకు లండన్‌ ఎంతో ప్రాధాన్యత కలిగిన నగరం అయి నందున పౌండ్‌ విలువలు తగ్గడంతో కొంత పెట్టు బడులు తగ్గే అవకాశం ఉంది. రియాల్టీపై పెట్టు బడులు మళ్లే అవకాశం లేకపోలేదని అన్నారు.